open-index/open-wikipedia-markdown huggingface dataset:
Mobile home

***Mobile home*** ass e belsch-lëtzebuergesch-franséische Film vum belsche Regisseur François Pirot. Dësen "Non-Road-Movie" ass säin éischte Film.

E koum den 22. August 2012 an der Belsch an eng Woch drop a Frankräich eraus.

## Ëm wat geet et am Film?
Nodeem hie Frëndin an Job verluer huet, kënnt de Simon nees a säin Heemechstduerf zeréck. Säi Kolleeg vu fréier, de Julien, huet och keng Aarbecht. Déi zwéin decidéieren, en ale Mobilhome an d'Rei ze setzen, an domat hire Jugenddram z'erfëllen: Op eng grouss Abenteurrees goen...

## Kuckt och
* Lëscht vu lëtzebuergesche Filmer

## Um Spaweck
* Site vum Film
* Fiche op imdb.com
NGC 3324

Den **NGC 3324** ass e warscheinlech ganz jonken oppene Stärekoup am Nordweste vum Carinaniwwel. D'Distanz gëtt op 3,0&nbsp;kpc geschat; de Wénkelduerchmiesser ass 5'.


 Fichier:NGC_3324_Hubble.jpg|Detailstudie opgeholl vum Hubble-Weltraumteleskop


## Kuckt och

## Um Spaweck
* SIMBAD ''NGC 3324''
First-H

**First-H** war eng lëtzebuergesch Museksgrupp vun Déifferdeng.

## Bandgeschicht

First-H gouf 1994 gegrënnt. Membere waren de Sänger Fränz Meisch, d'Bassisten Daniel Fastro a René Macri, den Drummer Joël Heyard, d'Keyboardiste Sacha Heck a Laurent Biel an de Gittarist Remo Cavallini. Si hunn 1996 en Newcomer-Contest vun Eldoradio gewonnen a sinn als Virband vun Toto zu Déifferdeng an am November 1996 vu Bon Jovi zu Beetebuerg opgetrueden.

Mëtt der 1990er huet First-H Lidder zu de Kompilatiounen *Mac Attack* a *Rock um Knuedler* bäigedroen an am Januar 1998 de Studiosalbum *Hey Momo* erausbruecht, deen zu Leideleng opgeholl gi war. Den Extrait *Thousand Years* ass op de Lëtzebuerger Radiostatioune gelaf.

2000 huet d'Grupp nach d'CD *Bring It Back* verëffentlecht a fir d'Kompilatioun *Planet Lëtzebuerg* d'Lidd *A wann et reent...* opgeholl.

### Album
* 1998: *Hey Momo*

### Single <small>(op CD)</small>
* 2000: *Bring It Back*

## Um Spaweck
* Homepage: homepage.internet.lu/first-h (net méi aktualiséiert zanter op d'mannst 2001)
* First-H op Rate Your Music
Agadez

**Agadez**, och nach *Agadès*, ass déi gréisst Stad am Norde vum Niger.

Si läit tëscht der Sahara an dem Sahel un der südlecher Spëtzt vum Aïrbiergmassif, ronn 740&nbsp;km nordëstlech vun der Haaptstad Niamey op enger Héicht vu 529&nbsp;m. Déi ganz Gemeng huet eng Fläch vu 600&nbsp;km². 2007 hunn ongeféier 97.000 Leit an der Stad gewunnt, dovu 50,37&nbsp;% Fraen. 72,43&nbsp;% vun den Awunner ware méi jonk wéi 30 Joer.

Agadez war am 15. Joerhonnert de Sëtz vum Tuareg Sultanat vun Agadez. Am fréien 20. Joerhonnert hunn d'Fransousen d'Stad besat an 1916-17 do eng Tuaregrebellioun ausgeléist, nodeem si no enger schlëmmer Drécheperiod an Hongersnout (1913-15) ugefaangen haten, den Tuareg hir Liewensmëttel ze konfiszéieren. An den 1990er Joren an zanter 2007 gëllt d'Stad och als Basis fir d'Tuaregrebellioun géint d'Zentralregierung vum Niger.

Virun 2007 war Agadez eng fir d'Regioun relativ attraktiv Stad fir Touristen. Dat bekanntst Monument ass déi grouss Moschee.

## Quellen
* www.agadez-niger.com
* Presentatioun vun Agadez op trenteseptbis.free.fr/agadez.org
Nationalmusée vum Niger

Den **Nationalmusée vum [[Niger]]** zu Niamey gëtt et zanter 1958. Vum Abrëll 2008 un huet en den offiziellen Numm **Musée national Boubou Hama**, benannt nom fréiere President vun der Nationalversammlung vum Niger.

Offiziell ageweit gouf en den 18. Dezember 1959 vum Diori Hamani, dem deemolge President vum Regierungsrot vum Niger. Eréischt 1990 krut en de Statut vun engem *établissement public à caractère administratif*.

Ausgestallt sinn ethnographesch, archeologesch, paleontologesch a mineralogesch Objeten an Objeten aus der Flora a Fauna vum Land. De Musée, deen eng Gesamtfläch vun 24 ha bedeckt, huet och en Zoo mat 215 Déiere vu 47 verschiddenen Aarten. An engem Pavillon gëtt den originalen Arbre du Ténéré ausgestallt.

Tëscht dem 1. Januar an dem 31. August 2010 hat de Musée 84.100 Visiteuren, dorënner fir de Mount August 300 Auslänner, déi am Niger wunnen, an 200 Touristen. Geschate 60% vun de Visiteure si Schüler.
Dirkou

**Dirkou** ass eng ländlech Gemeng am Nordoste vum Niger an der Ténéréwüst. Si setzt sech aus e puer klengen Dierfer zesummen. An der Haaptuertschaft mam selwechten Numm lieft ongeféier d'Hallschent vun de ronn 14.000 Awunner (Stand: 2010).

Zu Dirkou ass de Schluss vun der Strooss, déi vun Agadez kënnt. An der Gemeng gëtt et en ziville Fluchhafe mat enger befestegter Pist.
Kuerzperiodesch

Als **kurzperiodesch** ginn an der Astronomie Schwéngungs- oder aner periodesch Phenomeener bezeechent, déi eng Periodendauer hunn déi wäit ënner dem Duerchschnëttswäert läit.

Dobäi kann de Wäert selwer – jee no gekucktem Phenomeen – ganz verschidde grouss sinn:
* Bei de kierzten Effete vun der *[[Polbeweegung]]* e puer Stonnen
* Bei de *kuerzperiodesch [[Verännerleche Stär|Verännerlechen]]* e Liichtbou mat Widderhuelungsdauer vun typescherweis e puer Deeg
* bei der *kuerzperiodescher [[Nutatioun (Astronomie)|Nutatioun]]* vun der Äerdachs Periode vu 5 bis 14 Deeg. Den hallwe Mount steet dobäi a staarkem Kontrast zu der *laangperiodescher* Nutatioun vun 18,6 Joer
* Deemgéigeniwwer ëmronnen déi *kuerzperiodesch [[Koméit]]en* d'Sonn mat Ëmlafzäite vun ongeféier 3 bis 200 Joer. De Koméit Halley (76 Joer) gouf virun e puer Joerzéngten nach als *laangperiodesch* ugesinn. Haut sinn an der Tëschenzäit vill Himmelskierper bekannt, déi Joerdausende brauchen, bis se nees zeréckkommen.

## Kuckt och

* Koméit
Villa des roses (Film 2002)

De Film ***Villa des roses*** ass e belsch-lëtzebuergesch-brittesch-hollännesche Spillfilm vum belsche Filmregisseur Frank Van Passel aus dem Joer 2002.

## Ëm wat geet et am Film?
Der Louise Créateur hire Mann ass bei engem Schëffsongléck gestuerwen, fir z'iwwerliewe muss si eng Plaz als Mod unhuelen…

## Kuckt och
* Lëscht vu lëtzebuergesche Filmer

## Um Spaweck
*Samsa Film
Abigail Shark

**Abigail Shark** war eng lëtzebuergesch Rockband.

## Bandgeschicht

Abigail Shark gouf am Fréijoer 2008 gegrënnt. Membere waren d'Filmregisseurin Beryl Koltz als Sängerin, de Filmkomponist André Dziezuk um Bass, de Rémi Grizard op der Batterie an de Michel Welter op der Gittar.

De Grupp huet 2008 eng Demo an 2009 d'EP *Bite* erausbruecht. De Jeff Desom huet de Video zum Lidd *Hey* gedréint.

## EPen
* 2008: *Abigail Shark* (Demo)
* 2009: *Bite!*

## Um Spaweck
* Facebook
* Abigail Shark op Rate Your Music
Jessica Schwarz

D**'Jessica Schwarz**, gebuer de 5. Mee 1977 zu Erbach am Odenwald, ass eng däitsch Schauspillerin.

## Filmograpie
* 2001: *Nichts bereuen*, vum Benjamin Quabeck
* 2003: *Verschwende deine Jugend*, vum Benjamin Quabeck
* 2004: *Kammerflimmern*, vum Hendrik Hölzemann
* 2005: *Die wilden Hühner*, vum Vivian Naefe
* 2006: *[[Das Parfum - Die Geschichte eines Mörders]]*, vum Tom Tykwer
* 2006: *Der Rote Kakadu*, vum Dominik Graf
* 2006: *Der Liebeswunsch*, vum Torsten C. Fischer
* 2007: *Die wilden Hühner und die Liebe*, vum Vivian Naefe
* 2007: *Reine Geschmacksache*, vum Ingo Rasper
* 2007: *Nichts als Gespenster*, vum Martin Gypkens
* 2007: *Warum Männer nicht zuhören und Frauen schlecht einparken*, vum Leander Haußmann
* 2009: *Die wilden Hühner und das Leben*, vum Vivian Naefe
* 2009: *Die Tür*, vum Anno Saul
* 2010: *Der Mann der über Autos sprang*, vum Nick Baker-Monteys
* 2010: *Das Lied in mir*, vum Florian Cossen
* 2011: *Als der Weihnachtsmann vom Himmel fiel*, vum Oliver Dieckmann
* 2011: *Death of a Superhero*, vum Ian Fitzgibbon
* 2012: *Yoko*, vum Franziska Buch
* 2012: *Heiter bis wolkig*, vum Marco Petry
* 2012: *Jesus liebt mich*, vum Florian David Fitz
* 2013: *[[Adieu Paris]]*, vum Franziska Buch

## Um Spaweck
Le tango des Rashevski

De Spillfilm ***Le tango des Rashevski*** ass eng belsch-lëtzebuergesch-brittesch-hollännesch Koproduktioun vum belsche Filmregisseur Sam Garbarski aus dem Joer 2003.

## Ëm wat geet et am Film?
De Film erzielt d'Liewen an d'Problemer vun enger jiddescher Famill…

## Kuckt och
* Lëscht vu lëtzebuergesche Filmer

## Um Spaweck
*de Film bei Samsa Film
Une part du ciel

De Film ***Une part du ciel*** ass eng belsch-lëtzebuergesch-franséisch Koproduktioun vun der belscher Filmregisseurin Bénédicte Liénard aus dem Joer 2002.

## Ëm wat geet et am Film?

Dem Claudine säin Alldag besteet aus der repetitiver Aarbecht an enger Fabrick a Langweil. D'Joanna op där anerer Säit setzt eng Prisongsstrof of. Och fir hatt ass den Alldag eng Folleg vun de selwechte Gesten. Wéinst engem Feeler ass hatt an de Prisong komm, well D'Claudine him net konnt, oder wollt, hëllefen. Hat féiert e Kampf géint d'Justiz Dofir muss d'Claudine a senger Faveur aussoen.

## Filmproduktioun

Den europäesche Filmfong Eurimages huet d'Produktioun am Joer 2000 vum Film mat engem Subside vun 210.000 Euro finanziell ënnerstëtzt. Vun deem Betrag sinn 23%, respektiv 48.300 Euro un déi lëtzebuergesch Produktiounsgesellschaft Tarantula gaangen, an de Rescht un déi belsch a franséisch Produktiounsgesellschaften. Donieft krut Tarantula och nach e Subside vum Lëtzebuerger Filmfong an Héicht vu sechs Millioune Lëtzebuerger Frang fir d'Filmproduktioun.

## Accueil

De Film gouf 2002 um Filmfestival vu Cannes an der Sektioun "Un certain regard" gewisen.

2003 gouf *Une part du ciel* mam éischte Lëtzebuerger Filmpräis an der Kategorie "Bescht Koproduktioun" ausgezeechent.

Op der Internet Movie Database hat de Film 2021 e Score vu 5,3 vun am Ganzen 10 Punkten, baséiert op 108 Benotzerbewäertungen. Um franséische Site Allociné hat de Film eng Nott vun 3,6 op 5, gerechent aus 17 Kriticken an der geschriwwener Press.

## Kuckt och
* Lëscht vu lëtzebuergesche Filmer
Sam Garbarski

De ** Sam Garbarski**, gebuer den 13. Februar 1948 zu Krailling, Däitschland, ass e belsche Filmregisseur an Dréibuchauteur. All seng Spillfimer si lëtzebuergesch Koproduktioune mat Samsa Film.

## Karriär

Tëscht 1970 an 1997 huet de Sam Garbarski seng Publicitéitsagence geleet. Hien huet ronn 50 Reklamm-Spotten an e puer Kuerzfilmer gedréint, éier en 2003 säin éischte Spillfilm *[[Le tango des Rashevski]]* erausbruecht huet. En handelt ëm eng belsch jiddesch Famill an den Doud vun der Groussmamm Rosa. Zu de Schauspiller zielen den Hippolyte Girardot a Ludmila Mikaël

Säin zweete Spillfilm, *[[Irina Palm]]*, ass 2007 am Concours vun der Berlinale gelaf a war e Favorit vum Publikum. En erzielt d'Geschicht vum Maggi, enger 50-järeger Wittfra, déi eng nei Aarbecht an enger Peep-Show fënnt, well se séier Sue brauch fir hiren Enkel ze fleegen, deen am Stierwe läit. Vun hirem neie Patron kritt si den Numm Irina Parlm, dee méi exotesch klengt. De Film krut de Publikumspräis vun der Lieserjury vun der Berliner Morgenpost a gouf an der Kategorie "Bescht Koproduktioun" beim Lëtzebuerger Filmpräis 2007 ausgezeechent. D'Haaptschauspiller Marianne Faithfull a Miki Manojlović goufen donieft och nach fir den Europäesche Filmpräis 2007 nominéiert.

*[[Quartier lointain]]*, mam Pascal Greggory an Alexandra Maria Lara, war dem Sam Garbarski säin drëtte Spillfilm. E gouf och fir eng Rei Präisser nominéiert, ënner anerem fënnefmol fir de Magritte du cinéma, dorënner an der Kategorie "Beschte Regisseur".

Och de Film *[[Vijay and I]]* (2013), bei deem de Moritz Bleibtreu an d'Patricia Arquette d'Haaptrolle spillen, gouf véiermol fir e Magritte ausgezeechent, wouvunner en de Präis an der Kategorie "Bescht Kostümer" gewonnen huet.

An der selwechter Kategorie huet säi Film *[[Es war einmal in Deutschland]]* mam Moritz Bleibtreu an Antje Traue de Magritte gewonnen. Am Film geet et ëm jiddesch Iwwerliewend vum Holocaust an Däitschland kuerz nom Krich, déi séier an d'USA auswandere wëllen an dofir Sue brauchen. De Film gouf och als beschte Film um Internationale Filmfestival vun Norwegen ausgezeechent.

## Privatliewen

De Sam Garbarski ass a Bayern opgewuess an am Alter vun 22 Joer an d'Belsch ausgewandert. Seng Mamm ass jiddesch.

Hien huet Droit studéiert, mee säi Studium net ofgeschloss.

Hien ass de Papp vun der Schauspillerin Tania Garbarski.

## Filmographie
### als Regisseur
* 1998: *La dinde* (Kuerzfilm)
* 2000: *Joyeux Noël Rachid !* (Kuerzfilm)
* 2000: *La vie, la mort et le foot* (Kuerzfilm)
* 2003: *[[Le tango des Rashevski]]*
* 2007: *[[Irina Palm]]*
* 2010: *[[Quartier lointain]]*
* 2013: *[[Vijay and I]]*
* 2017: *[[Es war einmal in Deutschland]]*

## Um Spaweck
Schëld D, 2

D****' ass e Verkéiersgebuetsschëld aus dem Lëtzebuerger Code de la route dat op enger Verkéiersinsel oder virun engem Hënnernes opgestallt gëtt an de Chaufferen ugëtt, datt si d'Verkéiersinsel oder d'Hënnernes op där Säit ëmfuere musse wou de Feil hiweist. Dëse kann ëmgedréit sinn.

## Originaltext aus dem Code de la route:

## Bemierkungen
* Wann een dëst Gebuetsschëld net respektéiert, riskéiert een e Pretekoll vu 74 Euro (awer kee Verloscht vu Punkte vum Punktefürerschäin).

## Kuckt och

## Biller

Luxembourg road signs D,2 & D,1a (101).jpg
Luxembourg road sign D,2 (right)(2).jpg
D,2 Contournement obligatoire (2) excepté bus.jpg
Luxembourg road sign D,2 (left) & flashlights.jpg


## Um Spaweck
Broken Stars

**Broken Stars** war eng lëtzebuergesch Punkband.

## Bandgeschicht

D'Membere vu Broken Stars waren alleguer scho bei anere Lëtzebuerger Punkbands vum Musekslabel Winged Skull aktiv: de Sänger a Gittarist Jean-Luc Lepage bei TimeSickness, de Bassist Giordano Bruno bei The Last Millennium Suckers, den Drummer Eric Rosenfeld bei Rise-Up an de Jeff Hemmer bei Carefree. D'Grupp huet 2004 den Album *Starting with Dreams... Ending with Memories* erausbruecht.

Hir Lidder *One in a Million* a *Save Youself* sinn op de Kompilatiounsalbumen *In Defence of Rock* (2004) an *In Defence of Rock II* (2005) ze héieren.

### Album
* 2004: *Starting with Dreams... Ending with Memories*

## Um Spaweck
* Broken Stars op Rate Your Music
Heemwéi

***Heemwéi*** ass e Film vun der lëtzebuergescher Artisteplattform Feierblumm Productions, ënner der Regie vum Sacha Bachim, deen och d'Dréibuch matgeschriwwen huet. En hat den 28. Januar 2014 Avant-première am Utopolis. Säin Ënnertitel ass *Eng Odyssee*.

## Ëm wat geet et am Film?
Summer 1944: Zwéi jonk Lëtzebuerger, de Jos an de Fränz, sinn als Wehrmachtszaldoten am Nordoste vu Frankräich stationéiert. D'Amerikanesch Arméi réckelt schëtzeg vir, an déi zwéin iwwerleeën, ze desertéieren. Ma de Fränz (Luc Lamesch) hat sech fräiwëlleg gemellt, de Jos (Steve Hoegener) war zwanksrekrutéiert ginn...

## Soss
De Film hat e Produktiounsbudget vu just ronn 25.000 Euro an ass vu ronn 10.300 Leit am Kino gesi ginn. Et huet 5 Joer gedauert, ier e fäerdeg gedréint war, well déi meescht Mataarbechter Benevoller waren, déi nëmmen an hirer Fräizäit matmaache konnten.

Déi Zeen an där den Tiger II ze gesinn ass gouf op der Plaz vum *Musée Décembre 1944*' zu La Gleize gedréint. Dee Panzer ass do nach ëmmer ze gesinn.

## Auszeechnungen
* Best Feature - Erie International Film Festival 2014
* Best Fiction Feature Audience Award - Red Rock Film Festival 2014 (Cedar City; Utah)
* Best Narrative Feature - Great Lakes International Film Festival 2014 (Erie; Pennsylvania)

## Kuckt och
* Lëscht vu lëtzebuergesche Filmer
* Heemecht

## Literatur

* Artuso, Vincent: Apocalypse elo. In: woxx (10.02.2014).
* De Rocco, Magali: Heemwéi. Ein Film des Künstlerkollektives Feierblumm. In: FORUM für Politik, Gesellschaft und Kultur, Nr. 338 (März 2014), S. 61-63.
* Hoegener, Steve: Dossier pédagogique: Heemwéi. Eng Odyssee. Un film de Sacha Bachim. MEN: 2015.

## Um Spaweck
* Heemwéi offiziell Websäit
* Feierblumm Productions a.s.b.l.
* Bäitrag vum Saarländischer Rundfunk 2 (SR2) iwwer d'Projektioun vum Film zu Saarbrécken
* Interview mamm Historiker Steve Kayser op Radio 100,7 Kultur am Gespréich
* Filmkritik op dem Blog Zinnemaskritik (7.2.2014)
* Den Trailer op youtube.com
Libre échange

***Libre échange*** ass eng franséisch-lëtzebuergesch-belsch Koproduktioun vum Serge Gisquière, deen och d'Dréibuch geschriwwen huet.

E koum den 22. Dezember 2010 eraus.

## Ëm wat geet et am Film?
Zwou Fraen, en Escort Girl an eng ouni Mann, begéine sech zoufälleg nuets an engem Bréisseler Hotel...

## Kuckt och
* Lëscht vu lëtzebuergesche Filmer

## Um Spaweck
* Fiche op bidibul.eu.
Hysteria (Film)

***Hysteria*** ass e Spillfilm vun der Regisseurin Tanya Wexler aus dem Joer 2011.

## Ëm wat geet et am Film?
Am viktorianeschen England huet den Dokter Granville e gelleche Succès bei Fraen, déi ënner Hysterie ze leide schéngen. Hien huet eng geschéckt Hännchen, fir se do ze masséieren, wou et gutt deet. Mee duerch eng Seenenentzündung vu senger Hand kann en op eng Kéier net méi weiderschaffen. Do kënnt säin Assistent, den Dr. Dalrymple mat senger neier Erfindung ganz giedelech: en elektreschen Apparat, dee vibréiert...

De Film gouf gréisstendeels zu London, ma och zu Lëtzebuerg gedréint.

## Kuckt och
* Lëscht vu lëtzebuergesche Filmer

## Um Spaweck
Marc Gengler

De **Marc Gengler**, gebuer den 12. Dezember 1966 zu Ettelbréck, ass e lëtzebuergesche Jurist an CSV-Politiker.

Säi Studium op der Universitéit Marseille III huet hien 1991 mat enger Maîtrise en Droit administratif ofgeschloss a gouf du Conseiller vum parlamentaresche Grupp vun der CSV. Vun 1997 bis 1999 war hie Sekretär vun der Chambersfraktioun vu senger Partei.

2000 gouf hie zum Conseiller op der Cour des comptes ernannt. Zanter 2005 ass hie President vum Rechnungshaff.

## Gielchen
* 
*
Hal Flavin

**Hal Flavin** war eng lëtzebuergesch Electropop-Rock-Band.

## Bandgeschicht

Hal Flavin gouf 2007 vum Marc Clement (Gesank, Synthesizer), Samuel Reinard (Gittar) a Mike Coster (Bass) gegrënnt. Spéider koum nach den Drummer Toma Copier derbäi. D'Grupp huet hir éischt EP *Hal Flavin* 2008 verëffentlecht. D'Single *Wheel of Fortune* huet et am Summer 2009 an der RTL Hitmaschinn op d'Plaz Nummer 4 gepackt, an den *Dragon Edit* dovun, deen am Oktober 2010 als digital Single erauskoum, huet et bis op d'Nummer 23 am Eldoradio Chartbreaker gepackt.

Nodeem Hal Flavin fir bekannte Gruppe wéi Delphic als Virband opgetruede waren , koum hir zweet EP *The Talk* am Abrëll 2011 erauskomm. Si gouf um Band-eegene Label *Watt Blizzard Music* verëffentlecht, dat 2010 zu Esch-Uelzecht gegrënnt gouf.

Hal Flavin hat e kuerzen Optrëtt am Lëtzebuerger Film *[[Naked Opera]]*, deen 2013 op der Berlinale gelaf ass.

Am Summer 2013 koum d'Single *Trigger* souguer bis an déi national spuenesch Singlecharts geklommen an huet et do bis op d'Plaz 61 gepackt.

Duerno ass et roueg ëm d'Grupp ginn, an et goufe keng nei Optrëtter oder Verëffentlechungen.

Nieft nationale Festivaller wéi Food For Your Senses (2010 an 2012), Rock-A-Field (2009) a Mess for Masses (2010 an 2012) ass d'Band och europawäit opgetrueden.

## Discographie
### EPen
* 2008: *Hal Flavin*
* 2011: *The Talk*

### Singelen

* 2010: *Wheel of Fortune (Dragon Edit)*
* 2013: *Trigger*

## Um Spaweck
* Hal Flavin op Rate Your Music
Stäresensor

**Stäresensore** sinn optesch Moossinstrumenter op der Basis vun CCD- an anere optoelektronesche Sensoren. Si hëllefe bei der Sich no hellen Himmelskierper a bei der Richtungsmiessung a ginn ënner anerem a follgende Beräicher agesat:
* Raumfaart 
* Astrometrie an technesch Physik (graff Orientéierung vu groussen Instrumenter am Raum)
* Geodesie (Sichroutinnen an der Astrogeodesie, Orientéierung vu Geschëtzer asw.)

An der **Raumfaart** ziele Stäresensoren zu de wichtegste Sensore bei Systemer fir Lagreegelung a bei der Fluchlag – GNC (Guidance Navigation and Control Sensors) – woubäi si d'Lagreegelung vun de Kreeselplacke kontrolléieren an ënnerstëtze kënnen. Si orientéiere sech un hellen Himmelskierper (Stäre vun op d'mannst 1. Gréisst). Eng zanter 15 Joer verléisslech an automatiséierbar Prozedur ass dobäi:
# am Ufank d'Sich no der Sonn (z.&nbsp;B. spiralfërmeg), déi méiglechst genee am Gesiichtsfeld zentréiert gëtt,
# Ausriichte vun enger vun den Achsen op d'Sonn,
# uschléissend Dréinen ëm déi Achs, bis een am virausberechente Wénkel zu der Sonn agestallten Himmelskierper am Gesiichtsfeld vum Sensor erschéngt,
# zum Schluss Kontroll vun där (zweedeiteger) Peilung iwwer en drëtten Objet - entweeder e weidere Stär 1. Gréisst oder d'Wäermstralung vun der Äerd.

Modern Stäresensore ginn op d'Entwécklung vum Space Sextant zeréck, dee Mëtt vun den 1960er Jore fir den Apollo-Programm entwéckelt gouf an zanterhir agesat gëtt.

Als stellar Objete fir d'Schrëtter 3 a 4 ginn traditionell déi hell Stäre Sirius oder Canopus gebraucht. D'Genauegkeet an d'Automatiséierung vun där Astropeilmethod goufen ë.&nbsp;a. vun de russesche Kosmonauten an den 1980er Joren op der Raumstatioun Mir gebraucht an iwwerpréift, andeem si déi selwecht Prozedur mam optesche *Space Sextant* duerchgefouert hunn.

Generell kann een – och no der néideger Empfindlechkeet respektiv dem Spektralberäich – ëennerscheeden:
* Äerdsensoren, déi sech un der Äerd orientéieren (och am Infrarout méiglech),
* Sonnesensoren (ganz onempfindlech, awer séier),
* a Stäresensore mat verschiddener Genauegkeet a Liichtempfindlechkeet. Ëm d'Joer 2000 war déi an der Raumfaart ausnotzbar Genauegkeet ongeféier 0,01°, wat z.&nbsp;B. fir Zwecker vun der Astrometrie nach ëm de Faktor 10 bis 100 ze verbessere wier.

## Kuckt och

* CCD-Sensor, digital Bildbeaarbechtung
* Sichalgorithmus, Zilachs, Zilfeeler
* Raumlag, Raumgefill, Schwéierlosegkeet

## Um Spaweck
* Autonome Stäresensor
* Lagereegelung mat Stärsensor
2013 YP139

Den **2013 YP<sub>139</sub>** ass en äerdnoen Asteroid, deen den 29. Dezember 2013 vum Near-Earth-Object-WISE-Programm (*NEOWISE*) vun der NASA entdeckt gouf.

Der Asteroid huet ronn 650 Meter am Duerchmiesser. Hie wäert an den nächsten 100 Joer der Äerd net méi no wéi ongeféier eng Mounddistanz kommen. Den Asteroid gëllt als e potentiell geféierlechen Objet (PHA).

## Kuckt och

* Asteroid

## Um Spaweck
*  NASA NEOWISE - 2013 YP<sub>139</sub>
*  2013 YP<sub>139</sub> an der JPL Small-Body Database
* Die Welt - Weltraumteleskop fënnt Asteroid (8. Januar 2014)
Mars Pathfinder

De **Mars Pathfinder** (**MPF**; englesch fir *Mars-Weebereeder*) war en US-amerikanesche Mars-Lander, dee 1996 vun der NASA agesat gouf. Hien hat deen éischte Mars-Rover erfollegräich op d'Marsuewerfläch gesat.

De Mars Pathfinder bestoung aus enger Landeeenheet mat Kameraen a Moossinstrumenter an engem nëmme 10,6&nbsp;kg schwéiere Robotergefier (Rover) mam Numm **Sojourner**. De Rover gouf no der Sojourner Truth, enger US-amerikanescher Fräiheetskämpferin, Fraerechtlerin a Wanderpriedegerin, genannt. De Rover konnt een u senger Récksäit fixéierten Alphapartikel-Röntgenspektrometer op d'Steng oder de Buedem drécken a sou cheemesch analyséieren.

D'Sond gouf de 4. Dezember 1996 u Bord vun enger Delta-II-Rakéit vun der Cape Canaveral Air Force Station a Florida gestart. Si war de 4.&nbsp;Juli 1997 an engem Gebitt mam Numm *Ares Vallis* an der nërdlecher Hemisphär gelant. D'Plaz gouf vun de Wëssenschaftler erausgesicht, well eng Landung do relativ sécher war an et do vill verschidde Fielse gouf.

D'Beweegungsfräiheet vum Sojourner huet et erlaabt, méi Gestengs- a Buedemprouwen z'analyséieren, wéi et bei traditionelle Sonde méiglech gewiescht wier. D'Häert vun der Marsuewerfläch konnt mam Wheel Abrasion Experiment bestëmmt ginn, bei deem d'Ofschautere vun de Rieder gemooss gouf. Bis zu der leschter Transmissioun (27. September 1997) hat de Mars Pathfinder 16.500 Biller déi vun der Landeenheet a 550 déi vum Rover opgeholl gi waren souwéi méi wéi 15 cheemesch Analyse vum Buedem a vun de Steng op d'Äerd geschéckt. Donieft goufen och nach ausféierlech Wiederdonnéeën notéiert. Als warscheinlechst Ursaach fir den Ausfall vun der Sond gëtt ugeholl, datt d'Batterië bei de kalen Nuetstemperaturen um Mars agefruer sinn. No der erfollegräicher Landung gouf d'Landeenheet vun der Mars-Pathfinder-Missioun zu Éiere vum US-amerikaneschen Astronom a Planetolog Carl Sagan an *Carl Sagan Memorial Station* ëmgenannt. Déi neist Fuerschungsresultater a Biller goufe fir d'éischt direkt am deemools nach jonke World Wide Web publizéiert.

Trotz dem groussen Erfolleg vun der Missioun war si ufanks „nëmmen“ als Technologie-Demonstratiounsmissioun geduecht. Sou sollt sech de Sojourner zum Beispill als éischt Gefier um Roude Planéit auszeechnen. Weiderentwécklunge vun der Missioun sinn déi änlech konzipéiert, awer vill méi grouss Rovermodelle  Spirit an Opportunity vun der NASA, déi am Januar 2004 erfollegräich um Mars gelant sinn.

## Kuckt och

* Lëscht vun onbemannte Raumfaartmissiounen
* Lëscht vun de kënschtleche Objeten um Mars

## Um Spaweck

*  NASA: Mars Pathfinder Websäit
* Bernd Leitenberger: De Mars Pathfinder
* Raumfahrer.net: Mars Pathfinder – d'Generalprouf
* DLR: Mars Pathfinder Missioun
*  NASA: Mars Pathfinder Project Information
Plan de table

***Plan de table*** ass eng franséisch-lëtzebuergesch-belsch Koproduktioun vun der Regisseurin Christelle Raynal. Et ass hiren éischte Laangfilm.

E koum den 11. Abrëll 2012 eraus.

## Ëm wat geet et am Film?
Eng Koppel geheit ongewollt just virun der Hochzäit, bei enger stiermescher Emäerbelung, d'Dëschkäertercher vun den Invitéën duercherneen. Leit déi wäit vun eneen ewech platzéiert sollte ginn, sinn elo direkt beiëneen...

## Kuckt och
* Lëscht vu lëtzebuergesche Filmer

## Um Spaweck
* Fiche op bidibul.eu.
Rencontre avec le dragon

De Film ***Rencontre avec le dragon*** ass eng franséisch-lëtzebuergesch Koproduktioun vun der Filmregisseurin Hélène Angel aus dem Joer 2003.

## Ëm wat geet et am Film?
De Felix, 15 Joer al, sëtzt ënner engem Bam a liest an engem Buch d'Geschicht vum Guillaume de Montauban.

## Kuckt och
* Lëscht vu lëtzebuergesche Filmer
Os imortais

De Film ***Os Imortais*** ass eng portugisech-lëtzebuergesch-brittesch Koproduktioun vum António-Pedro Vasconcelos aus dem Joer 2003.

## Ëm wat geet et am Film?
All Joer treffe sech véier portugisesch Krichsveteranen op engem Kuerzurlaub. Am Joer 1985 iwwerfale si aus Langweil eng Bank…

## Kuckt och
* Lëscht vu lëtzebuergesche Filmer

## Um Spaweck
De Film um Site vu Samsa Film
Octane

Den Horrorfilm ***Octane*** ass eng lëtzebuergesch-brittesch Koproduktioun an englescher Sprooch vum englesche Filmregisseur Marcus Adams aus dem Joer 2003.

## Ëm wat geet et am Film?
D'Natasha, 15 Joer al, ass mat hirer Mamm nuets mam Auto ënnerwee. Wéi déi zwee Sträit kréien, leeft d'Natasha eleng fort…

## Kuckt och
* Lëscht vu lëtzebuergesche Filmer

## Um Spaweck
The Emperor's Wife

De Spillfilm ***The Emperor's Wife*** ass eng lëtzebuergesch-belsch-hollännesch Koproduktioun vum Julien Vrebos aus dem Joer 2003.

## Ëm wat geet et am Film?
An engem net genannte Land huet d'Keeserin siwe Joer Zäit fir en Trounfolger op d'Welt ze setzen. Wann hir det net geléngt kann de Keeser sech eng nei Fra sichen…

## Kuckt och
* Lëscht vu lëtzebuergesche Filmer
Schëld D, 10

D****' ass e Verkéiersgebuetsschëld aus dem Lëtzebuerger Code de la route dat de Chaufferen uweist, datt déi Spuer déi mam Schëld ekipéiert ass, reservéiert ass fir Gefierer vum reegelméissegen ëffentlechen Transport a fir Gefierer vum Schülertransport an datt et deenen anere Kategorië vu Benotzer verbueden ass op där Spuer ze fueren.

### Ausname mam Zousazschëld Modell 6aa

D'Zousazschëld Modell 6aa erlaabt de Chauffere vun dëse Gefierer op der reservéierter Spuer ze fueren: 
* Taxien
* Ambulanzen
* Gefierer vun den Dokteren am Déngscht
* Autobussen an Touristebussen déi gebraucht gi fir Farschoulzwecker oder fir de praktesche Fürerschäinsexamen
* Autobussen an Touristebussen déi gebraucht gi fir de prakteschen Examen am Kader vun der Qualifikatioun an der Formatioun déi virgesi si vum Gesetz vum 5. Juni 2009 „Loi relative à la qualification initiale et à la formation continue des conducteurs de certains véhicules routiers affectés aux transports de marchandises ou de voyageurs” 
* gepanzert Gefierer fir de Geldtransport an deenen hir Begleetautoen.

### Ausname mam Zousazschëld Modell 6a

D'Zousazschëld Modell 6a erlaabt de Vëlosfuerer op der reservéierter Spuer ze fueren.

## Originaltext aus dem Code de la Route

## Bemierkungen
* Wann een dëst Gebuetsschëld net respektéiert, riskéiert een e Pretekoll vu 74 Euro (awer kee Verloscht vu Punkte vum Punktefürerschäin)

## Kuckt och
* Schëld D, 10a „Enn vun der reservéierter Spuer fir Gefierer vum reegelméissegen ëffentlechen Transport”

## Biller

Luxembourg road sign D,10 with 6aa.jpg|Verkéiersschëld D, 10 mam Zousazschëld "Modell 6aa" 


## Um Spaweck
Crowdfunding

**Crowdfunding** (engl., *crowd*: "Usammlung vu Mënschen"; *funding*: "Finanzéierung") ass de kollektiven Effort vu Leit, déi hir Suen zesummeleeë fir e Projet vun enger aner Persoun oder Organisatioun z'ënnerstetzen. Dacks gëtt dat iwwer Internet organiséiert. Crowdfunding gëtt a verschidde Beräicher applizéiert a mécht et zum Beispill méiglech, genuch Suen zesummenzekréie fir d'Finanzéierung vun engem wëssenschaftleche Fuerschungsprojet, enger politescher Campagne, der Entwécklung vun enger gratis Software oder der Produktioun vun engem Museksalbum oder Film.

Déi Persoun, déi d'Sue gëtt, kann (et ass net ëmmer de Fall) als Géigeleeschtung e bestëmmte Service oder e Kado ugebuede kréien. Dem Sänger Grégoire säin Album *Toi + moi* huet 2008/2009 zu de meeschtverkaafte Placken a Frankräich gezielt. Déi Leit, déi an d'Produktioun vu sengem Album investéiert haten, kruten net nëmmen hir Suen zeréck mä hunn och nach e Benefice gemaach.

Mëttlerweil gëtt et Websäiten, déi sech op Crowdfunding spezialiséiert hunn, dorënner *Kickstarter*, *People for Cinema* (Film) oder *My Major Company* (Musek). Deelweis kënne sou Aktiounen immens erfollegräich sinn; fir e Kinosfilm vun der däitscher Fernseeserie *Stromberg* ze dréinen, hunn d'Produzente mat Crowdfunding an nëmmen enger Woch eng Millioun Euro gesammelt.

Zu Lëtzebuerg huet ënner anerem d'Band Dirty Crows probéiert, mat Crowdfunding d'Produktioun vun hirem Album *Got No Chance Against Rock 'n' Roll* (2012) ze finanzéieren.

Op Franséisch gëtt Crowdfunding *production communautaire* oder *production participative* genannt, an am Däitsche gëtt heiansdo nach den Ausdrock *Schwarmfinanzierung* benotzt.
Farerflucht

**Farerflucht** (fr. *délit de fuite*) ass am Lëtzebuerger Code de la route, wa bei engem Stroossenaccident mat materiellem oder kierperlechem Schued déi implizéiert Chaufferen oder aner Benotzer vun der ëffentlecher Strooss sech hire Verantwortungen an/oder Verflichtunge wëllen doduerch entzéien, datt se sech aus dem Stëbs maachen. Dat Virgoen ass e Verstouss géint d'Reegele vum Code de la route, dat vum Strofgeriicht ka verfollegt ginn.

## Originaltext aus dem Code de la route
Roger Blandford

De **Roger Blandford**, gebuer den 28. August 1949 zu Grantham an England, ass e britteschen Astronom an Astrophysiker.

De Blandford hat 1974 op der University of Cambridge promovéiert a war vun 1976 bis 2003 Professer am California Institute of Technology. Zanter 2003 ass hie Professer am Stanford Linear Accelerator Center an op der Stanford Universéit an Direkter vum Kavli Institute of Particle Astrophysics and Cosmology. Schwéierpunkte vu senger Aarbecht si Kosmologie, Astrophysik, Schwaarz Lächer a Gravitatiounslënsen.

Zesumme mam Roman Znajek huet hien de Blandford-Znajek-Prozess entdeckt fir Energie aus engem schwaarze Lach ze kréien.

## Auszeechnunge
* 1982 Helen-B.-Warner-Präis
* 1998 Dannie-Heineman-Präis fir Astrophysik
* 1999 Eddington Medail
* 2013 Goldmedail vun der Royal Astronomical Society

## Kuckt och

## Um Spaweck
* Institutswebseite mat Liewenslaf
Philae (Homonymie)

**Philae** steet fir:
* Philae, eng fréier Insel am Nil;
* den Tempel vu Philae, deen do stoung, an dee wéinst dem Assuan-Staudamm geréckelt gouf;
* e Lander an der Raumfaart, kuckt Philae (Sond);
* en Titularbistum, kuckt: Philae (Titularbistum).
The Tulse Luper Suitcases, Part I: The Moab Story

De Spillfilm ***The Tulse Luper Suitcases, Part 1: The Moab Story*** ass eng spuenesch-lëtzebuergesch-italieenesch-brittesch-hollännesch-däitsch Koproduktioun vum Peter Greenaway aus dem Joer 2003.

## Ëm wat geet et am Film?
De Film besteet aus dräi Deeler, den éischten Deel weist den Tulse Luper als Kand am Éischte Weltkrich. Am zweeten Deel gesi mer en als Fuerscher am Utah an den USA an duerno als Auteur an der Belsch.

## Kuckt och
* Lëscht vu lëtzebuergesche Filmer
Le ventre de Juliette

De Film *** Le ventre de Juliette*** ass eng franséisch-spuenesch-lëtzebuergesch Koprodutioun vum Martin Provost aus dem Joer 2003.
## Ëm wat geet et am Film?
Juliette, 20 Joer al, erwaart e Kand. De Papp vum Kand wëllt dat Kand net. D'Juliette decidéiert sech d'Kand awer ze halen…

## Kuckt och
* Lëscht vu lëtzebuergesche Filmer
## Um Spaweck
* Samsa Film
Pipermint... das Leben möglicherweise

De Film ***Pipermint... das Leben möglicherweise*** ass eng däitsch-lëtzebuergesch Koprodutioun vum Nicole-Nadine Deppé aus dem Joer 2004.

## Kuckt och
* Lëscht vu lëtzebuergesche Filmer

## Um Spaweck
L'acqua... il fuoco

De Film ***L'acqua... il fuoco*** ass eng italieenesch-lëtzebuergesch Koproduktioun vum Luciano Emmer aus dem Joer 2003.

## Ëm wat geet et am Film?
An engem Haus no bei Turin lieft Stefania. Hire Mann huet si verlooss...

## Kuckt och
* Lëscht vu lëtzebuergesche Filmer
Tempo (Film 2003)

De Film ***Tempo*** ass eng kanadesch-lëtzebuergesch-franséisch-brittesch Koproduktioun vum Eric Styles aus dem Joer 2003.

## Ëm wat geet et am Film?
D'Sarah wunnt a Frankräich a verdéngt hiert Liewe mam Transport vun illegale Konschtwierker …

## Kuckt och
* Lëscht vu lëtzebuergesche Filmer

## Um Spaweck
* Samsa Film
Dirty Crows

**Dirty Crows** ass eng lëtzebuergesch Rockband vun Dikrech.

## Bandgeschicht

De Marc Bonert, de Mauro Fiermonte an den Daniel Frantz hunn tëscht 2005 an 2010 an der Band Artis Dead gespillt. Nodeem déi sech opgeléist huet, hu si zesumme mam Philippe Bonert 2010 d'Dirty Crows gegrënnt. Op Lëtzebuergesch kann een den Numm mat *Knaschteg Kréien* iwwersetzen.

Wärend dem Mäerz 2012 hunn d'Dirty Crows mat enger Crowdfunding-Aktioun en Effort gemaach, Fonge fir d'Produktioun vun engem Studiosalbum zesummenzekréien. Dobai sinn d'Leit opgeruff ginn, der Band Suen z'iwwerweisen a kruten als Géigeleeschtung bestëmmt Avantagen (z.&nbsp;B. fir d'Iwwerweise vu 25 € krut een e signéierte Bandposter, eng Live-CD an et konnt ee gratis Lidder vum neien Album eroflueden).

Am Abrëll 2012 hunn de Luc Bonert an den Daniel Oliveira Carneiro mat den Dirty Crows de Museksvideo *Eat It Baby* gedréint. De 26. Mee huet d'Band hiren Album *Got No Chance Against Rock 'n' Roll* um Food For Your Senses Festival presentéiert. De selwechten Dag ass och déi digital Single *The Kalashnikov Blues* verëffentlecht ginn.

Am Februar 2015 hunn d'Dirty Crows op hirer Facebooksäit bekannt ginn, dat si sech vun hirem Frontmann Marc Bonert getrennt hunn. Doropshin hu si en neie Sänger a Gittarist gesicht, mee d'Grupp ass net méi weider opgetrueden an et huet een näischt méi vun hir héieren, och wann offiziell keng Trennung bekannt gemaach gouf.

D'Grupp huet als Virband ënner anerem mat Papa Roach an Jennifer Rostock gespillt.

## Discographie
### Album
* 2012: *Got No Chance Against Rock 'n' Roll*

### Singelen
* 2012: *Eat It Baby* (nëmme Museksvideo)
* 2012: *The Kalashnikov Blues*

## Um Spaweck
* Dirty Crows op Rate Your Music
Theta Aurigae

Den **Theta Aurigae** (*θ Aurigae* / *ϑ Aurigae*) ass en Ap-Stär am Stärebild Auriga mat enger visueller Hellegkeet vu ronn 2,7&nbsp;mag a läit ongeféier 170&nbsp;Liichtjoer vun eis ewech. Op enger Distanz vu knapps 4&nbsp;Bousekonne läit e potentielle Begleetstär mat der Spektralklass G2&nbsp;V a mat enger visueller Hellegkeet vu 7,2&nbsp;mag. Wann et sech (wat nach net sécher ass) ëm en Duebelstäresystem handelt, da wier d'Ëmlafperiod am Beräich vu 700 Joer.

De Stär huet den historeschen Numm *Mahasim* (vum arab. المِعْصَم, *al-mi<sup>c</sup>şam*, "Handgelenk (vum Fouermann)"), *Bogardus* souwéi – an der traditioneller chineesescher Astronomie – 五車四.

## Literatur
* Adelman, S. J.; Hensberge, H.; van Rensbergen, W.: „General study of the apparently average magnetic Ap star theta Aurigae. I. Data and method“; in: Astronomy and Astrophysics Supplement Series (ISSN 0365-0138), Vol.&nbsp;57, S.&nbsp;121ff. (Juli 1984)
Laimdota Straujuma

D**'Laimdota Straujuma**, gebuer de 24. Februar 1951, ass eng lettesch Ekonomistin a Politikerin (Partei *Vienotība*). Si gouf den 22. Januar 2014 zur Ministerpresidentin vu Lettland ernannt - déi éischt Fra un der Spëtzt vun der Regierung vun hirem Land.

De 7. Dezember 2015 huet si demissionéiert.

## Liewen
D'Laimdota Straujuma huet vun 1968 bis 1973 Mathematik a Physik op der Universitéit vu Lettland zu Riga studéiert. Vun 1973 bis 1988 war si wëssenschaftlech Mataarbechterin um Institut fir Ekonomie op der Lettescher Akademie vun de Wëssenschaften an huet do hir Studie virugefouert, déi se 1987 mat enger 1987 Aspirantur ofgeschloss huet. Vun 1988 bis 1991 huet si bei der Staatlecher Administratioun vum Plang geschafft. 1992 ass si mat enger Dissertatioun iwwer *D'Evaluatioun vum Gebrauch vu Ressourcë vun de letteschen Entreprisen am Produktiounsberäich* zum Dr. oec. promovéiert.

Vun 1993 bis 1999 war si Directrice-adjointe vum staatleche Berodungsbüro fir d'Gestioun vu landwirtschaftleche Betriber, an duerno Directrice vum staatleche Büro fir Gestioun a Formation continue an der Landwirtschaft. Vun 1999 bis 2006 war si Staatssekretärin am Landwirtschaftsministère. Vun 2007 bis 2010 war se Staatssekretärin am Ministère fir Regionalentwécklung a Kommunalverwaltung.

Vun 2011 bis 2014 war d'Straujuma Landwirtschaftsministerin.
De 5. Januar 2014 huet de Staatspresident Andris Bērziņš se domat chargéiert, eng nei Regierung ze forméieren, nodeem hire Virgänger Valdis Dombrovskis wéinst der Katastroph an engem Akafszentrum, dat zesummegefall war, zeréckgetruede war. Hir Regierung gouf den 22. Januar 2014 vereedegt.
## Um Spaweck
Mikrobiom

De **Mikrobiom** (gr. *micro* = kleng a *bios* = Liewen) ass de Liewensraum vum Mikrobiot, engem neie Begrëff fir d'Mikroflora, d.&nbsp;h. all kleng Liewewiesen, déi op oder an engem liewegen Organismus liewen.

Per Extensioun bezeechent de Mikrobiom d'Zomm vun de Genome vun de Mikrorganismen déi op oder an engem Déier oder enger Planz liewen.

## Um Spaweck
*  Datebank ''Human Oral Microbiome''
* Interview vun der Dr Catherine Larue als Invité vum Dag um Radio 100,7 iwwer de mënschleche Mikrobiom an 2 Mikrobiomprojekter vun der IBBL (Integrated Biobank of Luxembourg)
Viaduc vu Jonglënster

De **Viaduc vu Jonglënster** ass eng Stroossebréck um Contournement vu Jonglënster. E féiert vu Westen no Osten iwwer den Dall vun der Schwaarzer Iernz an iwwer den CR129.

D'Bréck ass 444&nbsp;m laang an déi gréisst Héicht ass 30 Meter iwwer dem natierlechen Terrain. D'Breet vum Bëtongstablier ass 17 Meter wat der Breet vun dräi Fuerbunnen entsprécht.

D'Pilieren aus arméiertem Bëtong sinn huel an hir Héicht variéiert tëscht 3 an 20 Meter.

Längt vun de Felder: 1×55,5m; 3×111m; 1×55,5m.

Et ass eng gemëscht Bréck aus stolen Huelkëschtendunnen op deenen eng virgespaant Bëtongsdall mat variabler Déckt läit.

Fir de Bau goufen déi eenzel Deeler, d.&nbsp;h. déi 4 Fachwierkdunnen, déi a Cantileverbauweis sinn an déi 3 Zentralstécker um Buedem préparéiert an duerno mat Schwéierlaaschtkranen an hir definitiv Positioun bruecht, wou se zesummegeschweesst goufen.

Enn Januar 2014 war d'Stolkonstruktioun vun dräi Felder fäerdeg. Zënter dem 18. September 2015 ass de Contournement, an deemno och d'Bréck, fir de Verkéier op.

## Um Spaweck

* Broschür vu Ponts & Chaussées
Astrid Lindgren

D**'Astrid Lindgren**, gebuer de 14. November 1907 op Näs bei Vimmerby als *Astrid Anna Emilia Ericsson* a gestuerwen den 28. Januar 2002 zu Stockholm, war eng schweedesch Schrëftstellerin.

Si zielt, mat enger Gesamtoplo vun iwwer 145 Millioune Bicher, zu deene bekanntste Kannerbuchauteure vun der Welt.
Eleng am däitschsproochege Raum goufe bis ewell eng 20 Milliounen Exemplaire verkaf. Zu hire bekanntste Personnagen zielen d'Pippi Laangstrëmp (schweedescht Original: *Pippi Långstrump*), de Michel aus Lönneberga (deen am Original *Emil* heescht), d'Ronja Räubertochter (*Ronja Rövardotter*; "Ronja Raiberduechter") de Kalle Blomquist (*Mästerdetektiven Blomkvist*), de Karlsson vum Daach (*Karlsson på taket*) an d'Kanner aus Bullerbü (schw.: *Alle vi barn i Bullerbyn*).

Nodeem si als Journalistin a Sekretärin geschafft hat, huet si 1933 hir éischt Erzielunge publizéiert. 1941 huet si déi éischt Geschichte vun der Pippi Långstrump erfonnt, wéi hiert Meedche krank am Bett louch. 1944 huet se d'Manuskript un e Verlag geschéckt, deen et awer net publizéiert hat. Dofir huet si awer bei deem Verlag, nom Gewënn an engem Schreifconcours, *Britt-Mari erleichtert ihr Herz* publizéiert. D'Pippi Langstrumpf koum dunn 1945 als éischt beim Rabén-Verlag eraus. Deen huet se dunn och als Lektorin engagéiert, wou se bis zu hirer Pensioun, 1970, geschafft huet. 1949 koum d'Pippi och fir d'éischt op Däitsch eraus.

Et gëtt eng 70 Verfilmunge vun hire Wierker.

D'Astrid Lindgren huet sech hiert Liewe laang fir Kannerrechter an Déiererechter agesat. Si war laang Member vun der Sozialdemokratescher Partei, huet awer an den 1970er Joren opgeruff, dës Partei, déi joerzéngtelaang un der Regierung war, fir eng Kéier net ze wielen, dat, nodeem se an engem oppene Bréif gefrot hat ob et normal wier, Steiere vun iwwer 100&nbsp;% missen ze bezuelen, an de Finanzminister dorop negativ reagéiert hat.

Si krut eng sëllege Präisser. Bei hirer Begriefneszeremonie, bei där de Premierminister an d'Kinnekshaus present waren, waren Honnertdausende vu Leit op der Strooss. Hanner der Doudelued goung e Meedche mat engem wäisse Päerd.

## Um Spaweck

* Offiziell Websäit
* astrid-lindgren.de
* "In jeder Idylle lebt die Revolte – Zum Tode von Astrid Lindgren". Die Zeit, 6/2002.
L'amour en suspens

De Spillfilm ***L'amour en suspens*** oder och nach ***Le bal des pantins*** ass eng belsch-lëtzebuergesch-portugisesch Koproduktioun vum Herman Van Eyken aus dem Joer 2001.

## Ëm wat geet et am Film?
De Raymond, e räiche Plantagebesëtzer a Malaysien, vermécht säi ganzt Verméige senger Duechter Loulou, déi an Europa lieft. Säin Associé de Marcel ass awer net d'accord domat n hie probabéiert sech dat ze huelen, op dat hie mengt Usproch ze hunn.

## Filmproduktioun

Vum Lëtzebuerger Filmfong krut d'Produktiounsgesellschaft Samsa Film eng "Aide à la distribution" an Héicht vu 679.643 Lëtzebuerger Frang, deemools ronn 17.000 Euro, plus eng "Aide à la promotion" vun 300.000 Frang (ronn 7.500 Euro).

Den engleschen Titel vum Film ass *Ties and Ropes*.

## Soss

Am November 2000 gouf de Film am Kader vum Fokus op de lëtzebuergesche Film um Filmfestival vu Kalkutta an Indien viru méi wéi 1.000 Zuschauer gewisen. Och de Regisseur Herman Van Eyken war bei där Opféierung dobäi.

De Film krut um Festival du Film d'Aubagne de Präis fir déi bescht Schauspillerin an de Spezialpräis vun der Jury. Fir seng Filmmusek krut de Sänger Arno de "Prix Joseph Plateau". Donieft gouf de Film och fir dat bescht Dréibuch um Festival du Film d'Amour de Mons ausgezeechent.

## Kuckt och
* Lëscht vu lëtzebuergesche Filmer

## Um Spaweck
* De Film op der Websäit vu Samsa Film
* De Film op cineuropa.org an op cinergie.be
Metro (Lëtzebuergesch Museksgrupp)

**Metro** war eng lëtzebuergesch Pop-Rock-Band vun Esch-Uelzecht.

## Bandgeschicht
Metro gouf Ufank 2004 vum Olivier Treinen, Mike Tock, Christian Clement an David André gegrënnt. Schonn 2005 huet de Christian Clement d'Grupp erëm verlooss, géint Enn 2007 ass de Bassist Yves Stephany derbäikomm.

Si hunn hiren éischten eponymen Album 2006 um lëtzebuergesch-däitsche Musekslabel Noiseworks Records erausbruecht. 2009 hu si d'EP *We Are Never Sexy * an 2011 um däitsche Label Waggle-Daggle d'EP *Too Many Lovers* verëffentlecht. 2011 gouf *Metro Remixed* virgestallt, en Album mat Remixe vu Lëtzebuerger Kënschtler an enger limitéierter Versioun am Kassetteformat.

Den 18. Juli 2011 hu Metro hir Opléisung bekannt ginn.

## Discographie
### Albumen
* 2006: *Metro*
* 2011: *Metro Remixed* (Remixalbum)

### EPen
* 2009: *We Are Never Sexy*
* 2010: *Too Many Lovers*

### Singelen
* 2007: *She Went Under*
* 2010: *Attack of the American Girls ([[sug(r)cane]] Remix)*
* 2011: *Dr. Love* (nëmme Museksvideo)
## Um Spaweck
* Metro op Rate Your Music
AVL-Linn 19

D**'AVL-Linn 19** ass eng Buslinn vun de Stater Bussen. Si fiert zanter dem 13. Dezember 2020 um Trajet Lampertsbierg, Neumans Park - Neipuertsgaass - Stad - Plateau Bourbon - Gare - Alstad - Neipuertsgaass - Lampertsbierg, Neumans Park.

Um Aller ginn a 25 Minutte 21 Halten ugefuer; um Retour bannent 21 Minutte 15 Halten. Speziell bei der Linn 19 ass, datt den Trajet vum Aller a vum Retour net identesch an entgéintgesater Richtung sinn, mä datt deels verschidde Stroossen oder Deeler vum Quartier ugefuer ginn.

D'Linn 19 fiert vu méindes bis samschdes all 30 Minutten; sonndes fiert se net.

## Halten op der Linn 19
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

### Aller

### Retour

## Entwécklung vun der Linn 19
Mat der selwechter Linnen-Nummer goufe follgend Trajete gefuer:
*virun 1977: *et gouf keng Linn mat der Nummer 19*
*1977 - 1980: Gare - Stad - Domaine du Kiem an zeréck.
*1980 - 1992: *et gouf keng Linn mat der Nummer 19*
*1992 - 2001: Stad - Bellevue - Lampertsbierg - Neumans Park
*2001 - 2003: Eecher Plaz - Pafendall - Clausen - Stadgronn - Gare - Stad - Bellevue - Lampertsbierg - Neumans Park
*2003 - 2008: Eecher Plaz - Pafendall - Clausen - Stad - Bellevue - Lampertsbierg - Neumans Park
*2008 - 2015: Beggen, Henri Dunant - Dummeldeng - Eecher Plaz - Pafendall - Clausen - Uewerstad - Bellevue - Lampertsbierg, Neumans Park
*01.06.2015 - 12.12.2020: Lampertsbierg, Neumans Park - Stäreplaz - Stad - Plateau Bourbon - Gare - Stad - Lampertsbierg, Neumans Park
D'Linn 19 ass bis de 15. Oktober 2018 als Ronnfaart gefuer ginn, vun deem Dag un gëtt et awer elo en Aller an e Retour.

## Um Spaweck

* Linn 19 op der Säit vun der Stad Lëtzebuerg
AVL-Linn 20

D**'AVL-Linn 20** ass eng Buslinn vun de Stater Bussen. Se fiert zanter dem 7. Juli 2024 um Trajet Gare - *Gare Rocade* - Cloche d'or - Kockelscheier, Parc Luxite an zeréck. Wéi d'Tramslinn T1 bis op d'Cloche d'or verlängert gouf, ass de Reseau liicht ugepasst ginn an den Deel P+R Bouillon - Gare, dee bis dohi vun der Linn 20 befuer gouf, ass vun der Linn 22 iwwerholl ginn.

D'Linn 20 huet 13 Halten um Aller an der 11 um Retour; se fiert vu méindes bis freides all 15-30 Minutten.

Duerch eng Zesummenaarbecht mat der Gemeng Réiser fiert d'Linn 20 iwwer d'Gemengegrenz vun der Haaptstad bis an de *Parc Luxite* op der Kockelscheier; se zielt net zu de Linnen, déi vum Mobilitéitsministère subventionéiert ginn.

## Halten op der Linn 20
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Entwécklung vun der Linn 20
Mat der selwechter Linnen-Nummer goufe follgend Trajete gefuer:
*virun 1977: *et gouf keng Linn mat der Nummer 20*
*1977 - 1980: Gare - Stad - Domaine du Kiem an zeréck.
*1980 - 1992: Gare - Stad - Eech - Weimeschkierch - Dummeldeng, *Parc de l'Europe* an zeréck.
*1992 - 2015: Gare - Al Bréck - Stad - Plateau Bourbon - Gare
*01.06.2015 - 12.12.2020: Hamm - Zens - Clausen - Stad - Weimeschhaff - Kierchbierg
Um Kierchbierg gouf den Terminus e puermol geännert: de 14. Mäerz 2016 gouf e vun der *Luxexpo Entrée Sud* op déi nei Halt *Marcel Reuland*, den 10. Dezember 2017 op d'Halt *Poutty Stein* an de 15. Oktober 2018 op d'Halt *Chambre des Métiers* verluecht.

Am Dezember 2017 gouf och den Trajet um Kierchbierg geännert: d'Linn ass dunn duerch d'Rue du Fort Niedergrünewald amplaz iwwer d'Avenue Kennedy gefuer a vum 15. Oktober 2018 un ass d'Linn och laanscht de Rehazenter (Rue des Labours) gefuer.

Zu Hamm hat d'Linn 20 e gemeinsamen Terminus mat de Linne 15, 25 a 70.
*13.12.2020 - 10.09.2022: P+R Bouillon - Hollerech - Gare - Gare-Rocade - Cloche d'Or, Guillaume Kroll.
*11.09.2022 - 06.07.2024: P+R Bouillon - Hollerech - Gare - Gare-Rocade - Cloche d'Or - Kockelscheier, Parc Luxite.

## Um Spaweck

* Linn 20 op der Säit vun der Stad Lëtzebuerg